అహ్మదాబాద్, అక్టోబరు 23: గుజరాత్లోని పటిదార్ అనామత్ ఆందోళన్ సమితి అధినేత హార్దిక్ పటేల్.. కాంగ్రెస్ పార్టీ ఉపాధ్యక్షుడు రాహుల్గాంధీతో అహ్మదాబాద్లోని ఓ హోటల్లో ఆదివారం అర్ధరాత్రి రహస్యంగా భేటీ అయ్యారు. తానసలు అహ్మదాబాద్లోనే లేనని ఆయన సోమవారం ఓ చానల్కు చెప్పగా.. అది అబద్ధమని, వారి రహస్య భేటీ నిజమని రుజువు చేసే ఆధారాలను మరో చానల్ బయటపెట్టింది. సదరు హోటల్ ఎలివేటర్లోకి హార్దిక్ ప్రవేశిస్తున్న సీసీ టీవీ ఫుటేజ్ను ప్రసారం చేసింది. ఈ దఫా ఎలాగైనా గద్దెనెక్కాలన్న ఉద్దేశంతో పటేళ్లను, ఓబీసీలను, దళితులను ఆకర్షించేందుకు కాంగ్రెస్ ప్రయత్నిస్తోంది. పార్టీలోకి రావాలని పీసీసీ అధ్యక్షుడు భరత్సిన్హ్ సోలంకీ బహిరంగంగానే హార్దిక్ను ఆహ్వానించారు. హార్దిక్ ఆదివారం అర్ధరాత్రి తర్వాత రాహుల్తో భేటీ అయినా.. కాలేదని చెప్పడంతో ఆయన సన్నిహితుల్లో అనుమానాలు రేగుతున్నాయి.
ahmadabad, aktobaru 23: gujaraatloni patidar anamat aandolan samiti adhinetha hardik patel.. congress party upaadhyakshudu rahulgandhitho ahmadaabaadloni oo hotallo aadivaaram ardharaatri rahasyamgaa bheti ayyaru. taanasalu ahmadaabaadlone lenani aayana somavaram oo chaanalku cheppagaa.. adhi abaddhamani, vaari rahasya bheti nijamani rujuvu chese aadhaaraalanu maro chanal bayatapettindi. sadaru hotal elivetarloki hardik pravesistunna cc tv futagenu prasaaram chesindi. ee dafa elagaina gaddenekkaalanna uddesamto patellanu, obiseelanu, dalitulanu aakarshinchenduku congress prayatnistondi. paartiiloki ravalani pcc adhyakshudu bharatsinh solanki bahirangamgaane haardiknu aahvaaninchaaru. hardik aadivaaram ardharaatri tarvaata rahulto bheti aina.. kaaledani cheppadamtho aayana sannihitullo anumaanaalu regutunnayi.